Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Mesék másként! – Mesék a nagyvilágból!

EU országok (partnerországonként más) mese világával ismerkedés, téma feldolgozás

zene, tánc, művészeti eszközök segítségével, képi ábrázolás – mesekönyvkészítés

**Tevékenységek:** Közös projekthét: Mindannyian mások vagyunk! - Anderseni mesehét az óvodában

**Tevékenység résztvevője:**

Mészáros Dávid Alapiskola és Óvoda - „Bogárvilág Óvodája“

**Dátum:** 2019. 04. 01.- 05.

**Felelősök az Anderseni mesehét megszervezéséért:**

Bréda Szilvia

Rózsa Anna

Lancz Mónika

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Megszerettetni a gyermekekkel a könyveket * Értelmi képességek fejlesztése * A tevékenységek során fejlődjön a gyerekek hallása, beszédkészsége; * a külső világ tevékeny megismertetése során fejlődjön szociális-, együttműködő-, értelmi-, verbális képessége. * Mese szövegének megértése, átélése |
| **Tevékenység feladata:** | * A természetes gyermeki kíváncsiság felkeltése, kielégítése tapasztalatszerzéssel, * A mesékkel kapcsolatos érzések képi kifejezése * Kiváltott érzelmek folyamatos megfigyelése, mérések * Meséken keresztül a könyvek szeretete, |
| **Szervezés:** | * Feltételek megteremtése |
| **Eszközök:** | * Színes ceruzák, rajzlapok, ollók, ragasztó, gyurma |
| **Kapcsolódó tevékenységek:** | * mesék – mesekönyvkészítés * gyurma-animáció elkészítése felnőtt segítségével |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

Az Andersen- éjszakáját eredetileg két csehországi könyvtárosnő kezdeményezte 2000-ben Uherské Hradištén. Azóta nemzetközivé nőtte ki magát, Csehország után elsőként Szlovákia, majd fokozatosan további országok csatlakoztak Európa – szerte ehhez a kezdeményezéshez.

**Megvalósítás:**

Április 2-án az egész világ mesebarátai Hans Christian Andersen születésnapját ünnepli, a Bogárvilág óvodánkban is szerettük volna méltóképp megünnepelni, ezért úgy terveztük meg az áprilisi foglalkozásainkat, hogy a közös projekthéten Anderseni mesehetet tartunk. Mesék világával ismerkedtünk, kezdtük a saját országunk meséivel, szlovák népmesékkel. Olyan mesék kerültek elő a mesetarisznyából, mint a: „ Ment a tojás vándorútra, A kisgömböc, Nagytakarítás a napnál, Pöttöm Jankó, Varázstarisznya...stb.“ Mesehallgatást követően a képzőművészet eszközeihez nyúltunk, szobrászkodtunk, gyurmából megformáztuk a mese szereplőit, lefotózták a gyerekek az alkotásaikat, majd a sok fotóból animációt készítettünk . Ment a tojás vándorútra c. mese dramatizálása nemcsak drámajáték eszközeivel valósult meg, hanem az egészség és mozgás oktatási területeit hívtuk segítségül. Mozgásos tevékenységgel, tornagyakorlatokkal jártuk végig a tojás kalandos vándorútját. Nemutolsó sorban még „könyvmoly“ fogadalmat is tettek az óvodásaink, miután elkészültek a csodálatos mesekönyvek. Anderseni hét zárásaként megtekintettük a helyi kultúrházban a  Budapesti VSG Táncszínház előadásában az Andersen:„Rendíthetetlen ólomkatona“ c. balett gyermekelőadását.

Fogadalom: „ Hozzon bármit a sors, a világ bármely sarkára vessen is, a könyv mint jó barát mindig velem lesz!“

**Reflexió:**

Az Anderseni mesehét tartalmas és élményekkel teli hét volt a Bogárvilág kis óvodásai számára. „ A mese világa nemcsak a gyermek világa, hanem a felnőtteké is, hiszen az emberben élő gyermek az évszázadok során mit sem változott, a mese világa olyan csodavilág, amely a gazdagságával, képzeletvilágával máig ható érvénnyel bír.“ – írja Vércse Miklós, aki a szlovák népmesék egyik leggazdagabb gyűjteményét fordította magyar nyelvre.

Nagymácséd, 2019. 04. 01. - 05.

Bréda Szilvia

Projekt koordinátor

.................................